L-aħwa George u Alfred Degiorgio reġgħu għamlu talbu għal maħfra presidenzjali sabiex jiżvelaw min hu l-eks Ministru li ordna l-qtil ta' Daphne Caruana Galizia, kif ukoll sensar li għadu ma tressaqx u informazzjoni fuq reati oħra. L-aħwa Degiorgio jinsabu akkużati bil-qtil tal-ġurnalista Daphne Caruana Galizia li seħħ fl-2017. George Degiorgio qed jaffaċċja wkoll akkużi fuq il-qtil tal-Avukat Carmel Chircop fl-2015. Permezz ta' ittra miktuba mill-avukat tal-akkużati, Dr William Cuschieri, indirizzata lill-President tar-Repubblika, George Vella, George u Alfred Degiorgio qalu li jinsabu ferm imħassba hekk kif l-informazzjoni li għandhom mhix dwar żewġ persuni kwalunkwe u għalhekk it-tħassib tagħhom hu li minħabba dan il-fatt, ħadd f'Malta ma jkun lest li mqar jisma' x'jafu. Fit-23 ta' Marzu 2021 L-aħwa Degiorgio jitolbu maħfra biex jiżvelaw min hu l-politiku li ordna l-qtil ta' Daphne Dr Cuschieri kompla jgħid li dan it-tħassib tagħhom sar realtà hekk kif fid-19 t l-20 ta' April, permezz tal-mezzi tax-xandir, saru jafu li l-Avukat Ġenerali u l-Kummissarju tal-Pulizija taw parir fuq fatti li lanqas biss jafu x'inhuma, skont l-aħwa Degiorgio. Fl-ittra ngħad li ż-żewġ akkużati qatt ma rċivew riċevuta formali għall-ittri tagħhom, meta talbu għall-maħfra presidenzjali u li kienu ntbagħtu fl-10 ta' Marzu u 22 ta' Marzu ta' din is-sena. Komplew jgħidu li ħadd ma kkomunika magħhom u kien biss permezz tal-mezzi tax-xandir li saru jafu li l-Kabinett tal-Ministri tal-Gven mexa fuq parir mill-Avukat Ġenerali u l-Kummissarju tal-Pulizija biex tkun miċħuda t-talba għall-maħfra Presidenzjali. F'dik id-deċiżjoni tal-Kabinett jirriżulta li l-Ministru Carmelo Abela ddeċieda li jirrikuża ruħu. L-għada li kien tħabbar li t-talba għall-maħfra presidenzjali ġiet miċħudha lilhom, l-aħwa Degiorgio ppreżentaw protest ġudizzjarju. F'dan il-protest huma saħqu li ma għandux jingħata parir mingħajr ma ħadd jisma' dak li għandhom xi jgħidu. Dr Cuschieri, fl-ittra qal li wara l-preżentata tal-protest ġudizzjarju, irċieva e-mail mingħand il-President tar-Repubblika, b'żewġ ittri fejn ġie infurmat li t-talba tal-klijenti tiegħu ġiet miċħuda. Fl-20 ta' April 2021 Il-proklama miċħuda: L-aħwa Degiorgio bi protest ġudizzjarju Abbażi ta dan l-aħwa Degiorgio talbu biex il-President tar-Repubblika jifhem għalfejn jinsabu mħassba u qalu li l-informazzjoni li għandhom hi veritiera, attendibbli, kredibbli u mhix xi ħaġa li semgħu dwarha, li eks Ministru hu nvolut fil-qtil ta' Daphne Caruana Galizia. Semmew ukoll il-maħfriet li ngħataw Melvin Theuma, s-sensar fl-assassinju ta' Daphne Caruana Galizia, u Vince Muscat, il-Koħħu, li kien akkużat magħhom u li ammetta u weħel 15-il sena ħabs b'rabta ma' dan il-qtil imma ngħata maħfra presidenzjali fuq il-każ tal-qtil tal-avukat Carmel Chircop. Dwar il-qtil ta' Daphne Caruana Galizia – 23 ta' Frar 2021 Filmat: Vince Muscat jingħata sentenza ta' 15-il sena ħabs Fi Frar tal-2021 Il-Koħħu jitkellem fuq il-qtil tal-Avukat Chircop biex titnaqqaslu s-sentenza Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6087fda5e07d2_rand.td-a-rec-img{text-align:left}.td_uid_3_6087fda5e07d2_rand.td-a-rec-img img{margin:0 auto 0 0}